Document ID: 31991R0472

KOMISSION ASETUS (ETY) N:o 472/91,
annettu 27 päivänä helmikuuta 1991,
rasvattoman maitojauheen julkisen varastoinnin soveltamista koskevista yksityiskohtaisista säännöistä annetun asetuksen (ETY) N:o 625/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3641/90(2), ja erityisesti sen 7 artiklan 5 kohdan,
sekä katsoo, että
komission asetuksen (ETY) N:o 625/78(3), sellaisena kuin se on viimeksi muutettuna asetuksella (ETY) N:o 426/91(4), mukaan interventioelimen ostaman rasvattoman maitojauheen maksu suoritetaan määräaikana, joka alkaa neljäntenäkymmenentenä viidentenä päivänä haltuunottopäivästä ja päättyy kuudentenakymmenentenäviidentenä päivänä tästä päivästä; ottaen huomioon markkinoilla tällä hetkellä vallitseva tilanne sekä kehitysnäkymät erityisesti interventiovarastojen ja hintojen tason osalta, interventioon turvautuminen on tehtävä vähemmän houkuttelevaksi ja tästä syystä muutettava edellä tarkoitetut määräajat sadaksikahdeksikymmeneksi ja sadaksineljäksikymmeneksi päiväksi, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 625/78 2 artiklan 2 kohdan sanat "neljäntenäkymmenentenäviidentenä" ja "kuudentenakymmenentenäviidentenä" järjestyksessä sanoilla "sadantenakahdentenakymmenentenä" ja "sadantenaneljäntenäkymmenentenä".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan sen voimaantulopäivästä lähtien suoritettaviin maksuihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä helmikuuta 1991.

Labels: 3
17